Maijaliisa Auterinen

**Maijaliisa Auterinen** (18. toukokuuta 1909 Helsinki – 13. elokuuta 2008 Helsinki) oli suomalainen kustannustoimittaja ja kääntäjä.

## Ura
Maijaliisa Auterinen pääsi ylioppilaaksi Helsingin Suomalaisesta yhteiskoulusta 1927 ja valmistui filosofian kandidaatiksi 1934. Hän opiskeli germaanista ja romaanista filologiaa, mutta myös sanskritia ja vertailevaa indoeurooppalaista kielitiedettä ja Rooman kirjallisuutta. Hän toimi vuodesta 1935 lähtien Kustannus Oy Otavassa kielentarkastajana, korrehtuurinvalvojana ja kustannusvirkailijana. Hän arvosti käsikirjoitusten laatua ja kirjapainotekniikkaa.

Sota-aikana hän valvoi Otavan tuotantoprosessia.

Auterinen suomensi muun muassa Margaret Mitchellin romaanin *[[Tuulen viemää]]* ja Albert Camus'n romaanin *[[Putoaminen (romaani)|Putoaminen]]*, Jean-Paul Sartren *Muuri*( sekä kaksi Georges Simenonin Maigret-kirjaa. 

Hän suomensi ranskalaisia, ruotsalaisia ja saksalaisia kirjoja.

Viimeisten viiden työvuotensa aikana hän kokosi Otavan historiallisen aineiston arkistoksi.

## Yksityiselämä
Auterisen vanhemmat olivat ensyklopedisti Lauri Hendell-Auterinen (1878–1938) ja Mathilda Louise (Liisi) Donner (1885–1923). Auterisen äiti kuoli, kun hän 14-vuotias ja perheensä vanhimpana tyttärenä hän joutui huolehtimaan viidestä nuoremmasta sisaruksestaan.

Auterinen teki testamenttilahjoituksen, jonka turvin on perustettu hänen ja hänen siskonsa nimeä kantava Elli ja Maijaliisa Auterisen rahasto, joka edistää suomen kielen käyttöä, kirjoittamista ja opetusta.

## Teoksia
* *Otavan väki : kuvasto* ; valokuvaus Martin Vikberg, Risto Ailio ; piirrokset Kosti Antikainen ; toim. Maijaliisa Auterinen. Otava 1977
* *Otavassa 1920- ja 1930-luvulla toimineita henkilöitä* ; luettelon laat. Maijaliisa Auterinen, teoksessa *Otavan historia 2. osa, 1918-1940* ; kirj. Pekka Tarkka. Otava 1980

## Suomennoksia
* Jolán Földes : *Kalastavan kissan katu*. Otava 1937
* H. V. Morton : *Mestarin jäljillä* ; suomentaneet Maijaliisa Auterinen ja Aune Krohn. Otava 1937 (alkuteos *In the Steps of the Master*)
* Margaret Mitchell : *Tuulen viemää* : romaani, osat 1-2* ; englanninkielisestä alkuteoksesta *Gone with the wind* suom. Maijaliisa Auterinen. Otava 1937-1938, uusin painos 2008
* [[Hans Carossa]] : *Lääkäri Gion : kertomus*. Otava 1939 (alkuteos *Der Arzt Gion*)
* [[Yrjö Hirn]] : *Matkamiehiä ja tietäjiä : tutkielmia suomalaisesta sivistyksestä ja Kalevalaromantiikasta*. Otava 1939 (alkuteos *Lärt folk och landstrykare*)
* Hans Carossa : *Sotapäiväkirja*. Otava 1942 (alkuteos *Tagebuch im Kriege: rumänisches Tagebuch*)
* Yrjö Hirn : *Akateeminen kirjakauppa : luku Suomen sivistyshistoriaa* ; käsikirjoituksen suomentanut Maijaliisa Auterinen. Akateeminen kirjakauppa, Helsinki 1943
* [[Sigfrid Siwertz]] : *Kuusi vapaalippua*. Otava 1946 (alkuteos *Sex fribiljetter*)
* Sigfrid Siwertz : *Ystävieni tunnustuksia*. Otava 1947 (alkuteos *Förtroenden*)
* [[Carl Gustaf Emil Mannerheim]] : *Muistelmat 1-2* ; suom. [[Lauri Hakulinen]] ; avustajina [[Matti Sadeniemi]], [[Eino Nivanka]] ja Maijaliisa Auterinen. Otava 1952, 2. painos 1953, uusi painos 2008
* [[Robert Pilchowski]]. : *Rakas Corinna* : romaani. Otava 1952
* [[Odette Joyeux]] : *Liian kaunis morsian* : romaani. Otava 1955, 3. painos 1963 (alkuteos *La mariée est trop belle*)
* *Voittaja : eräs sodanaikainen nuorukaiskohtalo : Kim Malthe-Bruunin kirjeitä ja päiväkirjan otteita* ; julk. [[Vibeke Malthe-Bruun]] ; suom. Maijaliisa Auterinen. Otava 1955
* [[Georges Simenon]] : *Rouva Maigret'n ystävätär : komissaario Maigret'n tutkimuksia* ; ranskankielisestä alkuteoksesta *L'amie de madame Maigret* suom. Maijaliisa Auterinen. Otava 1956
* [[Albert Camus]] : *Putoaminen* : kertomus. Otava 1957, uusin painos 2011 (alkuteos *La chute*)
* Georges Simenon : *Maigret'n tyttöystävä : komisario Maigret'n tutkimuksia* ; ranskankielisestä alkuteoksesta *Cécile est morte* suom. Maijaliisa Auterinen. Otava 1960, 2. painos 1992
* [[Jean-Paul Sartre]] : *Muuri* ; suom. Maijaliisa Auterinen ja [[Jorma Kapari]]. Otava 1966, 2. painos 2000 (alkuteos *Le mur'')

## Lähteet